 SKRAĆENI ZAPISNIK SA 12. SJEDNICE
OPĆINSKOG VIJEĆA OPĆINE NOVI GOLUBOVEC
ODRŽANE 21.07.2026. GODINE

ZAPOČETO: 20,00 sati.

[bookmark: _Hlk201300263]NAZOČNI: Mladen Kos, Darko Bistrović,  Lucija Klarić, Antonija Gregurić Bobek, Nikola Šrajbek, Mirjana Grozdek

NISU SE ODAZVALI:  Dejan Kresonja     

OSTALI NAZOČNI: Ivan Delija- Načelnik Općine,  Kristijan Kunštek mag.ing.agr.  Sanja Kolačko Zebec, Petar Risek   

Mladen Kos - predsjednik vijeća predlaže dnevni red iz poziva koji glasi: 

D N E V N I   R E D 
1. [bookmark: _Hlk122606138]Usvajanje Zapisnika sa 11. sjednice Općinskog vijeća Općine Novi Golubovec
2. Financijska izvješća udruga za 2025. godinu
a. KUD Golubovec 
b. NK Golubovec
3. Financijsko izvješće za razdoblje od 01.01.2026. do 30.06.2026. 
4. II. Izmjena Proračuna općine Novi Golubovec za 2026. godinu.  
5. Povećanje koeficijenata plaće – Tomislav Ježovita   
6. Donošenje Odluke o agrotehničkim mjerama za uređivanje i održavanje poljoprivrednih rudina te posebnim mjerama zaštite od požara na području Općine Novi Golubovec
7.  Donošene pravilnika o postupku jednostavne nabave 
8. Donošenje Plana djelovanja u području prirodnih nepogoda 
9. Donošenje Odluke o osnivanju Dječjeg gradskog vijeća općine Novi Golubovec 
10. Rasprava o otvaranju kamenoloma Sipina- Hum 
11. Razno, slobodna riječ, pitanja i prijedlozi. 

Predsjednik vijeća:  

U radnim materijalima koje ste dobili, nalazi se i prijedlog Dnevnog reda po točkama. Molim da se uključite u raspravu. 
Kako nema prijavljenih za raspravu, javnim glasovanjem - jednoglasno „6  za“, prihvaća se predviđeni Dnevni red 11. sjednice Općinskog vijeća općine Novi Golubovec. 
	     

AD1. USVAJANJE ZAPISNIKA SA 11. SJEDNICE OPĆINSKOG VIJEĆA OPĆINE NOVI GOLUBOVEC

Predsjednik vijeća: 
U radnim materijalima koje ste dobili, nalazi se Skraćeni zapisnik sa 11 sjednice općinskog vijeća općina Novi Golubovec. Molim da se uključite u raspravu. 
     
Kako nema prijavljenih za raspravu, javnim glasovanjem - jednoglasno  6 „za“, prihvaća se Skraćeni zapisnik sa 11. sjednice općinskog vijeća općine Novi Golubovec.   

AD2. FINANCIJSKA IZVJEŠĆA UDRUGA ZA 2025. GODINU
a. KUD GOLUBOVEC 
b. NK GOLUBOVEC

Predsjednik vijeća: U materijalima ste zaprimili detaljnija financijska izvješća udruga te molim da se uključite u raspravu. 

U raspravi su sudjelovali: Sanja Kolačko Zebec, Mladen Kos , Petar Risek , Ivan Delija, Kristijan Kunštek , Nikola Šrajbek, Darko Bistrović, Mirjana Grozdek, Antonija Gregurić Bobek. 

Predsjednik vijeća: Nakon rasprave javnim glasovanjem jednoglasno 6 „za „ donosi se zaključak o prihvaćanju financijskih izvješća KUD-a Golubovec i NK Golubovec. 
     
AD3. FINANCIJSKO IZVJEŠĆE ZA RAZDOBLJE OD 01.01.2026. DO 30.06.2026. 

Predsjednik vijeća: U radnim materijalima ste zaprimili financijski izvještaj za razdoblje od 01.01.2026. do 30.06.2026. godine te molim da se uključite u raspravu. 

Sanja Kolačko Zebec: 
BILJEŠKE – OBRAZLOŽENJE UZ POLUGODIŠNJE FINANCIJSKO IZVJEŠĆE ZA RAZDOBLJE 01.01.2026-30.06.2026. KONSOLIDIRANO

Račun prihoda i izdataka sa stanjem 30.06.2026. godine sastavljen je na temelju knjigovodstvenih isprava iz glavne knjige uz predočenje obrazaca Izvještaj o prihodima i rashodima, primicima i izdacima OBRAZAC PR-RAS i Izvještaja o obvezama OBRAZAC OBVEZE I BILJEŠKE - OBRAZLOŽENJE
ODGOVORNA OSOBA : gosp. IVAN DELIJA - NAČELNIK

[image: ]
BILJEŠKE UZ IZVJEŠTAJ O PRIHODIMA, RASHODIMA, PRIMICIMA I IZDACIMA- OBRAZAC PR-RAS
PRIHODI: 560.293,08 €
Tablica 2. Prihodi od poreza
[image: ]

Povećanje prihoda od poreza na dohodak rezultat je rasta plaća, uslijed čega je povećana osnovica za obračun poreza. Istodobno je povećana obveza Općine za povrat poreza na dohodak po godišnjoj prijavi. Slijedom obračuna Porezne uprave, tijekom svibnja i lipnja  nije ostvaren prihod od poreza na dohodak, već je evidentiran povrat poreza po godišnjoj prijavi  u iznosu od 84.965,43 €.
Općina nema raspisani prirez.
Tablica 3. Pomoći proračuna iz drugih  proračuna
[image: ]

Tekuće pomoći iz državnog proračuna uključuju fiskalno izravnanje (54.994,08 €), fiskalnu održivost dječjih vrtića (6.036,00 €), Hrvatske ceste – zimska služba (8,168,59 €) te tekuću pomoć od Krapinsko-zagorske županije za nabavu radnih bilježnica za 2025.godinu (2,877,28€) 

Kapitalne pomoći uključuju pomoć Krapinsko-zagorske županije projekt renovacije Kapele ranjeni Isus, projekt je u pripremi te sredstva još nisu utrošena (2.000,00 €). Ministarstvo regionalnog razvoja i fondova EU uplatilo je iznos od 55.000,00 € (sredstva su utrošena prošle godine za projekat ZGRADA JAVNE NAMJENE SC ŠTERC u iznosu od 79.950,66  € - stavljen novi krov, vanjska ovojnica- fasada, stolarija, keramika i krečenje donjeg dijela zgrade).

Tablica 4. Prihodi od imovine
[image: ]
Prihodi od imovine sadrže koncesiju dimnjačara (300,00€), naknadu za otkopanu količinu neenergetskih minerala u iznosu od 72.681,02 €, naknadu za obračun namjenskog dijela 60.567,50 € i naknadu za eksploataciju minetr. sirovina 10,792,00€.

Tablica 5. Prihodi od prodaje robe
[image: ]
RASHODI

Tablica 6. Usporedba ukupnih rashoda  s obzirom na polugodišnji i godišnji plan
[image: ]
RASHODI  394.424,00 €
ŠIFRA 311 PLAĆE (BRUTO )  98.448,97 €
Bilježi se rast plaća budući da je doneseno povećanje osnovice za službenike i namještenike, te je zaposleni pročelnik na puno radno vrijeme prema nalogu revizije.

Tablica 7. Materijalni rashodi
[image: ]
Primijećeni je rast veterinarskih usluga kao rezultat deratizacije kućanstava na području Novog Golubovca. Dok su ostali nespomenuti rashodi poslovanja u odnosu na prošlu godinu u kontinuiranom padu.

Tablica 8. Financijski rashodi
[image: ]
Tablica 9. Rashodi za nabavu dugotrajne imovine
[image: ]
Rezultat poslovanja:
Višak prihoda poslovanja 2025. i početni saldo 01.01.2026. iznosi  + 440.723,75 €
Višak prihoda poslovanja 01.01.2026.-30.06.2026. iznosi                    + 165.869,08 €
Manjak prihoda od nefinancijske imovine za 01.01.2026.-30.06.2026. iznosi  - 44.315,19 € 

Sveukupni rezultat:
Višak prihoda i primitaka raspoloživ u sljedećem razdoblju na dan 30.06.2026.
                                                                                                                                                iznosi  + 562.277,64 €
Ukupna novčana sredstva na računu i blagajni na dan 30.06.2026. iznose  583.272,21 €

BILJEŠKE UZ IZVJEŠTAJ O OBVEZAMA ZA 01.01.2026.-30.06.2026.
Ukupno obveze na dan 30.06.2026. godine iznose 20.861,85 € ( plaća 16.551,66 € koja se odnosi za 6/2026., a isplaćena je 7/2026 + redovne nedospjele obveze za 6/2026 u iznosu od 4.310,19 €, a plaćene su u 07/2026.) 

U raspravi su sudjelovali: 

Predsjednik vijeća:  
Nakon kraće rasprave javnim glasovanjem Jednoglasno 6 „za“ prihvaća se financijsko izvješće za razdoblje od 01.01.2026. do 30.06.2026. godine.
    
AD.4. II. Izmjena Proračuna općine Novi Golubovec za 2026. godinu.  
Predsjednik vijeća: U radnim materijalima zaprimili ste prijedlog II. Izmjene Proračuna općine Novi Golubovec. Molim da se uključite u raspravu: 


U radnim materijalima koje ste dobili nalazi prijedlog odluke o izboru vijeća časti. Molim da se uključite u raspravu 

Sanja Kolačko Zebec: 

Između Rebalansa I i Rebalansa II došlo je do sljedećih promjena prihoda i rashoda:

PRIHODI

	
	REBALANS I
	REBALANS II
	RAZLIKA

	Porez i prirez na dohodak od nesamostalnog rada
	         960.000,00 € 
	                  953.000,00 € 
	-      7.000,00 € 

	Porez na dohodak od imovine i imovinskih prava
	                 400,00 € 
	                       1.000,00 € 
	           600,00 € 

	Tekuće pomoći . Krapinsko-zagorska županija
	              5.000,00 € 
	                     10.000,00 € 
	        5.000,00 € 

	Ostali nespomenuti prihodi po posebnim propisima
	              2.750,00 € 
	                       4.150,00 € 
	        1.400,00 € 



RASHODI
Rashodi za zaposlene 
· povećana su sredstva za plaću službenika – PROČELNIK (zaposleni na puno radno vrijeme
	
	REBALANS I
	REBALANS II
	RAZLIKA

	Sredstva za plaću službenika – PROČELNIK
	              7.000,00 € 
	                     15.000,00 € 
	      8.000,00 € 




Materijalni rashodi 
Povećanja su uglavnom usmjerena na redovno funkcioniranje i održavanje:
	
	REBALANS I
	REBALANS II
	RAZLIKA

	Uredski materijal
	              2.700,00 € 
	                       5.000,00 € 
	      2.300,00 € 

	Službena glasila
	              2.600,00 € 
	                       5.000,00 € 
	      2.400,00 € 

	Izdaci za natječaje i oglase
	              7.000,00 € 
	                     10.000,00 € 
	      3.000,00 € 

	Zdravstvena i veterinarske usluge
	              4.300,00 € 
	                       7.000,00 € 
	      2.700,00 € 

	Izdaci za iznošenje i odvoz smeća
	              2.000,00 € 
	                       3.000,00 € 
	      1.000,00 € 



Financijski rashodi 
	
	REBALANS I
	REBALANS II
	RAZLIKA

	Izdaci za bankarske usluge
	              3.500,00 € 
	                       5.000,00 € 
	        1.500,00 € 

	Opremanje škole
	           10.000,00 € 
	                     15.000,00 € 
	        5.000,00 € 

	Pomoć za novorođeno dijete
	              8.000,00 € 
	                     20.000,00 € 
	     12.000,00 € 

	Donacija LAG Zeleni bregi
	              2.000,00 € 
	                       2.500,00 € 
	           500,00 € 

	Proštenje kod kapele "Ranjeni Isus"
	                           -   € 
	                       2.000,00 € 
	        2.000,00 € 


Rashodi za nabavu dugotrajne imovine
	
	REBALANS I
	REBALANS II
	RAZLIKA

	Turističko rekreacijski park Veternica
	           30.000,00 € 
	                  100.000,00 € 
	     70.000,00 € 

	Uređenje potkrovlja Vrtića
	         110.910,00 € 
	                  139.210,00 € 
	     28.300,00 € 

	Spremište - garaža (proširenje)
	                           -   € 
	                     20.000,00 € 
	     20.000,00 € 

	Kompresor
	                           -   € 
	                           300,00 € 
	           300,00 € 

	Kosilica
	                           -   € 
	                       8.000,00 € 
	        8.000,00 € 

	Sanacija klizišta Tuški
	                           -   € 
	                     60.000,00 € 
	     60.000,00 € 

	Sanacija klizišta Zepci
	                           -   € 
	                     50.000,00 € 
	     50.000,00 € 





Smanjenje rashoda za nabavu dugotrajne imovine
	
	REBALANS I
	REBALANS II
	RAZLIKA

	Razvoj zelene infrastrukture - ZELENA OAZA
	         370.000,00 € 
	                  163.000,00 € 
	- 207.000,00 € 

	Traktor s priključkom malčera
	         200.000,00 € 
	                  130.000,00 € 
	-    70.000,00 € 




Zaključno, Rebalans II nije povećao ukupni proračun u odnosu na Rebalans I, nego je preraspodijelio sredstva. Dio novca preusmjeren je s pojedinih kapitalnih investicija (zelena infrastruktura, građevinski objekti i nabava vozila) na održavanje infrastrukture, sanaciju klizišta, socijalne naknade i redovno poslovanje Općine.



U raspravi su sudjelovali: Mladen Kos, Ivan Delija, Mirjana Grozdek, Nikola Šrajbek, 

Nakon kraće rasprave pristupilo se glasovanju 

Kako nema više prijavljenih za raspravu, javnim glasovanjem - jednoglasno „6  za“,
    
AD. 5 Povećanje koeficijenta plaće – Tomislav Ježovita 

Predsjednik vijeća: 
U radnim materijalima zaprimili ste prijedlog Izmjene odluke o koeficijentima za obračun plaće službenika i namještenika u Jedinstvenom upravnom odjelu općine Novi Golubovec.
Molim da se uključite u raspravu: 

U raspravi su sudjelovali: Mladen Kos, Ivan Delija, Nikola Šrajbek, Mirjana Grozdek, Kristijan Kunštek, Petar Risek, Sanja Kolačko Zebec, Darko Bistrović, 

Nakon kraće rasprave pristupilo se glasovanju.

Kako nema više prijavljenih za raspravu, javnim glasovanjem – jednoglasno 6 za donosi se Odluka o izmjeni odluke o koeficijentima za obračun plaće službenika i namještenika u jedinstvenom upravnom odjelu općine Novi Golubovec. 

ODLUKU
o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Novi Golubovec



Članak 1.
U Odluci o koeficijentima za obračun plaće službenika i namještenika u Jedinstvenom upravnom odjelu Općine Novi Golubovec (KLASA: 120-01/24-01/05, URBROJ: 2140-24-02-24-1 od 29. listopada 2024. godine), članak 5. mijenja se i glasi: 

Za obračun plaće službenika i namještenika Jedinstvenog upravnog odjela određuju se koeficijenti za slijedeća radna mjesta: 

	
	RADNO MJESTO
	KOEFICIJENT

	1
	Pročelnik Jedinstvenog upravnog odjela
	2,10

	2
	Referent za administrativne poslove 
	1,90

	3
	Referent za računovodstvo i financije 
	1,90

	4.
	Upravni referent – komunalni redar 
	1,90

	4
	Domar  
	1,60



Članak 2.
Koeficijenti za obračun plaće početi će se primjenjivati za obračun plaće za mjesec kolovoz 2026. godine. 

Članak 3.
Ostale odredbe Odluke o koeficijentima za obračun plaće službenika i namještenika u Jedinstvenom upravnom odjelu Općine Novi Golubovec ostaju neizmijenjene.

Članak 4.
Ova Odluka stupa na snagu prvog dana od dana objave u „Službenom glasniku Krapinsko-zagorske županije“. 

AD 6. DONOŠENJE ODLUKE O AGROTEHNIČKIM MJERAMA ZA UREĐIVANJE I ODRŽAVANJE POLJOPRIVREDNIH RUDINA TE POSEBNIM MJERAMA ZAŠTITE OD POŽARA NA PODRUČJU OPĆINE NOVI GOLUBOVEC

Predsjednik vijeća: U radnim materijalima ste zaprimili prijedlog odluke o Donošenje Odluke o agrotehničkim mjerama za uređivanje i održavanje poljoprivrednih rudina te posebnim mjerama zaštite od požara na području Općine Novi Golubovec te Vas molim da se uključite u raspravu. 

U raspravi su sudjelovali: Mladen Kos, Kristijan Kunštek, Ivan Delija,
Nakon kraće rasprave javnim glasovanjem jednoglasno - 6 za donosi se Odluka o agrotehničkim mjerama za uređivanje i održavanje poljoprivrednih rudina te posebnim mjerama zaštite od požara na području Općine Novi Golubovec. 

za uređivanje i održavanje poljoprivrednih rudina te posebnim mjerama zaštite od požara na području Općine Novi Golubovec

I. OPĆE ODREDBE
Članak 1.
	Ovom Odlukom propisuju se agrotehničke mjere, mjere za uređivanje i održavanje poljoprivrednih rudina te posebne mjere zaštite od požara radi održavanja poljoprivrednog zemljišta sposobnim za poljoprivrednu proizvodnju, sprječavanja njegove zakorovljenosti i obrastanja višegodišnjim raslinjem, zaštite od erozije te očuvanja njegove plodnosti na području Općine Novi Golubovec.
Članak 2.
Agrotehničke mjere predstavljaju skup mehaničkih, fizikalnih, kemijskih i bioloških zahvata u i na poljoprivrednom zemljištu s ciljem povećanja ili održavanja trenutne plodnosti zemljišta te osiguranja odgovarajućeg gospodarenja sadržajem organskog ugljika s ciljem sprječavanja ili smanjenja degradacije tla i zemljišta kako bi se osigurala sigurnost hrane, prilagodba i ublažavanje klimatskih promjena, poboljšala kvaliteta tla, smanjila erozija, povećao kapacitet zadržavanja vode i povećala otpornost na sušu, dok bonitetna vrijednost zemljišta treba primjenom agrotehničkih mjera ostati ista ili bi se primijenjenim mjerama trebala povećati.
Članak 3.
Poljoprivrednim zemljištem smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.
Poljoprivrednim rudinama u smislu ove Odluke smatraju se susjedne katastarske čestice na određenom lokalitetu koje čine zaokruženu prirodnu cjelinu. 
Šumom se smatra zemljište koje je suvislo obraslo šumskim drvećem i/ili njegovim grmolikim oblicima, grmljem i prizemnim rašćem na površini od 0,1 ha i većoj, gdje se trajno proizvode šumski proizvodi i ostvaruju općekorisne funkcije, a između biocenoze i staništa vladaju uravnoteženi odnosi.
Šumom se smatraju i: šume u zaštićenim područjima prema posebnom propisu; šumski sjemenski objekti tipa sjemenski izvor (ako je sastavni dio šumskog kompleksa) i sjemenska sastojina; spomenici parkovne arhitekture nastali iz prirodnih šuma; zaštitni pojasevi drveća površine od 0,1 ha i veće i širine od 20 m i veće; šumske prosjeke širine do 5 m; šumske prometnice i svijetle pruge uz prometnicu širine do 5 m; trase vodovoda, odvodnje otpadnih voda (kanalizacije), naftovoda, plinovoda te električnih i ostalih vodova širine do 5 m unutar šumskih kompleksa.
Šumom se ne smatraju: odvojene skupine šumskoga drveća na površini do 0,1 ha; šumski rasadnici; šumski sjemenski objekti tipa sjemenska plantaža, roditeljska stabla, klon i klonska smjesa te sjemenski izvor ako stablo ili grupa stabala nisu sastavni dio šumskog kompleksa; zaštitni pojasevi šumskog drveća površine manje od 0,1 ha ili širine manje od 20 m; drvoredi, parkovi u naseljenim mjestima, botanički vrtovi i arboretumi; šumske prosjeke šire od 5 m, šumske prometnice i svijetle pruge uz prometnice šire od 5 m; površine pod objektima namijenjenima prvenstveno gospodarenju i zaštiti šuma; šumska stovarišta unutar šumskih kompleksa; trase vodovoda, odvodnje otpadnih voda (kanalizacije), naftovoda, plinovoda, električnih i ostalih vodova unutar šumskih kompleksa širine veće od 5 m i kulture kratkih ophodnji na poljoprivrednom zemljištu.
Šumskim zemljištem smatraju se: zemljište na kojem se uzgaja šuma, šumski rasadnici, šumski sjemenski objekti tipa sjemenska plantaža, roditeljska stabla, klon i klonska smjesa; šumske prosjeke šire od 5 m, šumske prometnice i svijetle pruge uz prometnice šire od 5 m; površine pod objektima namijenjenima prvenstveno gospodarenju i zaštiti šuma; šumska stovarišta unutar šumskih kompleksa; neobraslo zemljište koje je zbog svojih prirodnih obilježja i uvjeta gospodarenja predviđeno kao najpovoljnije za uzgajanje šuma te trajnu proizvodnju drvne tvari i/ili općekorisnih funkcija uz unapređenje bioraznolikosti šuma; trstici, bare i močvare unutar šumskih kompleksa; trase vodovoda, odvodnje otpadnih voda (kanalizacije), naftovoda, plinovoda, električnih i ostalih vodova širine veće od 5 m unutar šumskih kompleksa te eksploatacijska polja unutar šumskogospodarskog područja.
Članak 4.
Pod agrotehničkim mjerama smatraju se:
· minimalna razina obrade i održavanja poljoprivrednog zemljišta povoljnim za uzgoj biljaka,
· sprječavanje zakorovljenosti i obrastanja višegodišnjim raslinjem,
· suzbijanje organizama štetnih za bilje,
· gospodarenje biljnim ostacima,
· održavanje organske tvari i humusa u tlu,
· održavanje povoljne strukture tla,
· zaštita od erozije,
· održavanje plodnosti tla.


II. OPIS AGROTEHNIČKIH MJERA
Minimalna razina obrade i održavanja poljoprivrednog zemljišta povoljnim za uzgoj biljaka
Članak 5.
Minimalna razina obrade i održavanja poljoprivrednog zemljišta podrazumijeva provođenje najnužnijih mjera u okviru prikladne tehnologije, a posebno:
· redovito obrađivanje i održavanje poljoprivrednog zemljišta u skladu s određenom biljnom vrstom i načinom uzgoja, odnosno karakteristikom kulturom poljoprivrednog zemljišta,
· održavanje ili poboljšanje plodnosti tla,
· održivo gospodarenje trajnim pašnjacima i livadama,
· održavanje površina pod trajnim nasadima u dobrom proizvodnom stanju.

	Sprječavanje zakorovljenosti i obrastanja višegodišnjim raslinjem
Članak 6.
Vlasnici i posjednici poljoprivrednog zemljišta dužni su primjenjivati odgovarajuće agrotehničke mjere obrade tla i njege usjeva i nasada u cilju sprječavanja zakorovljenosti i obrastanja višegodišnjim korovom poljoprivrednog zemljišta.
Kod sprječavanja zakorovljenosti i obrastanja višegodišnjim raslinjem i njege usjeva potrebno je dati prednost nekemijskim mjerama zaštite bilja kao što su mehaničke, fizikalne, biotehničke i biološke mjere zaštite, a kod korištenja kemijskih mjera zaštite potrebno je dati prednost sredstvima za zaštitu bilja s povoljnijim ekotoksikološkim svojstvima.

Suzbijanje organizama štetnih za bilje
Članak 7.
Vlasnici odnosno posjednici poljoprivrednog zemljišta moraju suzbijati organizme štetne za bilje, a kod suzbijanja obvezni su primjenjivati temeljna načela integrirane zaštite bilja sukladno posebnim propisima koji uređuju održivu uporabu pesticida.

Gospodarenje biljnim ostacima
Članak 8.
U trogodišnjem plodoredu dozvoljeno je samo u jednoj vegetacijskoj godini uklanjanje biljnih ostataka s poljoprivrednih površina osim u slučajevima njihovog daljnjeg korištenja u poljoprivredi u smislu hrane ili stelje za stoku i u slučaju njihove potencijalne opasnosti za širenje organizama štetnih za bilje.
Vlasnici odnosno posjednici poljoprivrednog zemljišta moraju ukloniti sa zemljišta sve biljne ostatke koji bi mogli biti uzrokom širenja organizama štetnih za bilje u određenom agrotehničkom roku u skladu s biljnom kulturom.


Članak 9.
Agrotehničke mjere gospodarenja s biljnim ostatcima obuhvaćaju:
· primjenu odgovarajućih postupaka s biljnim ostatcima nakon žetve na poljoprivrednom zemljištu na kojem se primjenjuje konvencionalna i reducirana obrada tla,
· primjenu odgovarajućih postupaka s biljnim ostatcima na površinama na kojima se primjenjuje konzervacijska obrada tla,
· obvezu uklanjanja suhih biljnih ostataka ili njihovo usitnjavanje s ciljem malčiranja površine tla nakon provedenih agrotehničkih mjera u višegodišnjim nasadima,
· obvezu odstranjivanja biljnih ostataka nakon sječe i čišćenja šuma, putova i međa na šumskom zemljištu, koje graniči s poljoprivrednim zemljištem te se ovaj materijal mora zbrinuti/koristiti na ekološki i ekonomski održiv način, kao što je izrada komposta, malčiranje površine, alternativno gorivo i sl.
Žetveni ostatci ne smiju se spaljivati, a njihovo je spaljivanje dopušteno samo u cilju sprečavanja širenja ili suzbijanja organizama štetnih za bilje uz provođenje mjera zaštite od požara sukladno posebnim propisima.
Biljni ostaci mogu se spaljivati samo u slučajevima propisanim posebnim propisima kojima se uređuje zaštita od požara i zaštita bilja.
Održavanje organske tvari i humusa u tlu
Članak 10.
Organska tvar u tlu održava se provođenjem minimalno trogodišnjeg plodoreda prema pravilima struke ili uzgojem usjeva za zelenu gnojidbu ili dodavanjem poboljšivača tla.
Trogodišnji plodored podrazumijeva izmjenu u vremenu i prostoru: strne žitarice – okopavine – leguminoze ili industrijsko bilje ili trave ili djeteline ili njihove smjese.
Redoslijed usjeva u plodoredu mora biti takav da se održava i poboljšava plodnost tla, povoljna struktura tla, optimalna razina hraniva u tlu.
Trave, djeteline, djetelinsko-travne smjese sastavni su dio plodoreda i mogu na istoj površini ostati duže od tri godine.
Podusjevi, međuusjevi i ugar smatraju se sastavnim dijelom plodoreda.
Članak 11.
Kod planiranja održavanja razine organske tvari u tlu potrebno je unositi žetvene ostatke u tlu primjenom konvencionalne, reducirane ili konzervacijske obrade tla i uravnoteženo gnojiti tlo organskim gnojem ili uzgojem usjeva za zelenu gnojidbu.
	Održavanje povoljne strukture tla
Članak 12.
Korištenje mehanizacije mora biti primjereno stanju poljoprivrednog zemljišta i njegovim svojstvima.
U uvjetima kada je tlo zasićeno vodom, poplavljeno ili prekriveno snijegom zabranjeno je korištenje poljoprivredne mehanizacije na poljoprivrednom zemljištu, osim prilikom žetve ili berbe usjeva.
	Zaštita od erozije
Članak 13.
Na nagnutim terenima (>15%) obveza je provoditi pravilnu izmjenu usjeva.
Međuredni prostori na nagnutim terenima (>15%) pri uzgoju trajnih nasada moraju biti zatravljeni, a redovi postavljeni okomito na nagib terena.
Na nagibima većim od 25% zabranjena je sjetva jarih okopavinskih usjeva rijetkog sklopa.
Na prostorima gdje dominiraju teksturno lakša tla pored konzervacijske obrade u cilju ublažavanja pojave i posljedica erozije vjetrom moraju se podići vjetrozaštitni pojasi.
	Održavanje plodnosti tla
Članak 14.
Plodnost tla se mora održavati primjenom agrotehničkih mjera, uključujući gnojidbu, gdje je primjenjivo, kojom se povećava ili održava povoljan sadržaj makro i mikrohraniva u tlu, te optimalne fizikalne i mikrobiološke značajke tla.
Članak 15.
Agrotehničkim mjerama, u svrhu zaštite poljoprivrednog zemljišta od erozije vodom i vjetrom, razumijeva se zabrana skidanja humusnog, odnosno oraničnog sloja površine poljoprivrednog zemljišta.
Vlasnici i posjednici poljoprivrednog zemljišta dužni su održavati dugogodišnje nasade i višegodišnje kulture podignute radi zaštite od erozije na tom zemljištu.
Zabranjeno je svako postupanje kojim se umanjuje proizvodna sposobnost poljoprivrednog zemljišta.
III. MJERE ZA UREĐIVANJE I ODRŽAVANJE POLJOPRIVREDNIH RUDINA
Članak 16.
Pod mjerama za uređivanje i održavanje rudina smatraju se:
· održavanje živica i međa,
· održavanje poljskih putova,
· uređivanje i održavanje kanala oborinske odvodnje,
· sprječavanje zasjenjivanja susjednih čestica,
· sadnja i održavanje vjetrozaštitnih pojasa.
	Održavanje živica i međa,
Članak 17.
Vlasnici odnosno posjednici poljoprivrednog zemljišta koji sade živicu, dužni su je redovito održavati i orezivati na način da spriječe njihovo širenje na susjedno obradivo zemljište i putove, zasjenjivanje susjednih parcela, prerastanje živice na visinu iznad 1 m, da spriječe njenu zakorovljenost i da ne ometa promet, vidljivost i pregled poljskog puta.
Živice uz poljske putove i međe mogu se zasaditi najmanje 0,50 m od ruba poljskog puta odnosno međe i ne mogu biti širi od 0,50 m te u svrhu sprečavanja zasjenjivanja susjednih parcela moraju obrezivati tako da njihova visina ne prelazi 1 m.
Vlasnici odnosno posjednici poljoprivrednog zemljišta dužni su uređivati međe tako da budu vidljivo označene, očišćene od korova i višegodišnjeg raslinja te da ne ometaju provedbu agrotehničkih mjera zahvata.
Živica ne može služiti kao međa između poljoprivrednih površina.
Zabranjeno je izoravanje i oštećivanje međa. 
Za ograđivanje parcela na međama, zabranjuje se korištenje bodljikave žice i armaturnih mreža.
	Održavanje poljskih putova
Članak 18.
U svrhu iskorištavanja poljoprivrednog zemljišta koriste se poljski putovi. Vlasnici i posjednici poljoprivrednog zemljišta dužni su zajednički brinuti se o poljskim putovima koje koriste.
Pod održavanjem poljskim putova podrazumijeva se naročito:
· redovito održavanje i uređivanje poljskih putova tako da ne ometaju provođenje agrotehničkih mjera i prolazak vatrogasnog vozila,
· nasipavanje oštećenih dionica i udarnih rupa odgovarajućim kamenim materijalom,
· čišćenje poljskim putova od korova i vršenje sječe pojedinih stabla, grmlja ili grana koje sprječavaju korištenje poljskog puta,
· čišćenje i održavanje odvodnih kalala i propusta,
· održavanje živice i drugog raslinja uz poljske putove.
Za održavanje putova u privatnom vlasništvu (putovi složnosti) odgovorni su njihovi vlasnici odnosno posjednici. 
Članak 19.
Zabranjuju se sve radnje koje mogu dovesti do uništavanja poljskih putova, a naročito:
· preoravanje poljskih putova,
· sužavanje poljskih putova,
· uništavanje zelenog pojasa uz poljske putove,
· nanošenje zemlje i raslinja na poljske putove prilikom obrađivanja zemljišta,
· skretanje oborinskih voda na poljske putove.
	Uređivanje i održavanje kanala oborinske odvodnje
Članak 20.
U cilju održavanja kanala u funkciji odvodnje suvišne vode vlasnici odnosno posjednici dužni su održavati i čistiti prirodno stvorene ili izgrađene kanale, tako da se spriječi odronjavanje zemlje, zarastanje korovom, odnosno omogući prirodni tok voda. Zabranjeno je zatrpavanje ili onemogućavanje prirodnog otjecanja oborinskih voda. 

	Sprječavanje zasjenjivanja susjednih čestica
Članak 21.
Radi sprječavanja zasjenjivanja susjednih parcela na kojima se vrši poljoprivredna proizvodnja, zabranjuje se sadnja visokog raslinja neposredno uz međe. U protivnom oštećeni vlasnici odnosno posjednici poljoprivrednih parcela mogu poduzimati radnje za nadoknadu štete sukladno važećem  Zakonu o vlasništvu i drugim stvarnim pravima 

Sadnja i održavanje vjetrobranskih pojasa
Članak 22.
Radi uređivanja i održavanja poljoprivrednih rudina, a na područjima na kojima je zbog izloženosti vjetru većeg intenziteta ili duljeg trajanja otežana ili smanjena poljoprivredna proizvodnja, vlasnik odnosno posjednik dužan je određeni pojas zemljišta zasaditi stablašicama.
Stablašice koje čine vjetrobrani pojas vlasnici su dužni redovito održavati i obnavljati.

IV. MJERE ZAŠTITE OD POŽARA
Članak 23.
Radi sprječavanja požara na poljoprivrednom zemljištu vlasnici odnosno zemljoposjednici dužni su:
· održavati, uređivati i čistiti međe, živice, kanale te poljske i šumske putove,
· uklanjati suhe biljne ostatke nakon provedenih agrotehničkih mjera i nakon žetve, berbe i sl., najkasnije do 1. lipnja tekuće godine,
· uz međe preorati i očistiti zemljište zatravljeno suhim biljem i biljnim otpadom.
· održavati zaštitni pojas uz šume i šumsko zemljište u skladu s posebnim propisima.  

Članak 24.
Prilikom uništavanja korova i biljnih otpada vlasnici odnosno posjednici dužni su:
· Spaljivanje biljnih ostataka može se obavljati samo kada je dopušteno posebnim propisima kojima se uređuje zaštita od požara te uz pridržavanje svih propisanih mjera zaštite od požara. 
· spaljivanje obaviti u dijelu zemljišta koje je udaljeno najmanje 200 m od šumskog zemljišta i dovoljno udaljeno od krošnji stabala i nasada na susjednim parcelama,
· tlo na kojem se loži vatra radi spaljivanja korova i biljnog otpada mora se očistiti od trave i drugog gorivog materijala,
· spaljivanju moraju biti nazočne osobe koje su zapalile vatru i to od zapaljenja vatre do njezinog potpunog sagorijevanja i uz sebe moraju imati osnovna sredstva i opremu za početno gašenje požara (lopata, kanta napunjena vodom i sl.),
· nakon sagorijevanja osobe su dužne pregledati mjesto loženja i ostatke sagorijevanja u potpunosti ugasiti vodom.


Članak 25.
Zabranjeno je spaljivanje poljoprivrednih otpada i korova na poljoprivrednim površinama i ostalom otvorenom prostoru i to:
· tijekom razdoblja velike i vrlo velike opasnosti od nastanka požara te za vrijeme jakog vjetra ili drugih nepovoljnih vremenskih uvjeta.
· za vrijeme sezone žetve i zriobe na poljoprivrednim kulturama.

Članak 26.
O spaljivanju korova, trava, raslinja i drugog otpadnog materijala biljnog podrijetla na poljoprivrednom zemljištu izvršitelji spaljivanja dužni su, prije početka spaljivanja, obavijestiti najbližu vatrogasnu postrojbu na čijem području vrše spaljivanje.
Spaljivanje većih količina korova, trava, raslinja i drugog otpadnog materijala biljnog podrijetla na poljoprivrednim i ostalim površinama može se izvršiti samo uz prethodno: Osoba koja namjerava spaljivati veće količine biljnog otpada dužna je postupiti u skladu s odlukama nadležne vatrogasne zajednice i propisima kojima se uređuje zaštita od požara.

V. NADZOR
Članak 27.
Općina Novi Golubovec dužna je provoditi nadzor na provedbom mjera iz ove Odluke.
[bookmark: _Hlk127536847]Poslove iz stavka 1. ovog članka obavlja Jedinstveni upravni odjel, ovlašteni službenik. 
U obavljanju nadzora ovlašteni službenik ovlašten je:
· rješenjem narediti poduzimanje radnji u svrhu sprječavanja nastanka štete, onemogućavanja ili smanjenja poljoprivredne proizvodnje,
· rješenjem narediti poduzimanje radnji u svrhu uklanjanja posljedica nastale štete u poljoprivrednoj proizvodnji,
· rješenjem narediti provođenje odluke o agrotehničkim mjerama,
· rješenjem narediti uklanjanje protupravno postavljenih ograda, živica, drvoreda, voćnjaka pojedinačnih stabala i grmlja,
· izraditi zapisnik o utvrđenom stanju u provedenom nadzoru i poduzetim mjerama,
· obavlja kontrolu i poduzima mjere za provedbu Gospodarskog programa prema sklopljenim Ugovorima, 
· upozoravati i opominjati te rješenjem narediti vlasnicima ili  posjednicima radnje u svrhu provedbe mjera,
· pokrenuti prekršajni postupak odnosno izdati prekršajni nalog ili obvezni prekršajni nalog kada su za to ispunjeni zakonski uvjeti. 
· o utvrđenom stanju i poduzetim mjerama izvještavati nadležnu poljoprivrednu inspekciju.
· podnijeti optužni prijedlog nadležnom sudu. 

Vlasnici ili posjednici poljoprivrednog zemljišta dužni su u provedbi ovlasti ovlaštenom službeniku omogućiti nesmetano obavljanje nadzora i pristup do poljoprivrednog zemljišta. Ako ovlašteni službenik u svome radu naiđe na otpor, može zatražiti pomoć nadležne policijske uprave.
Ovlašteni službenik u provođenju poslova iz stavka 1. ovoga članka ovlašten je rješenjem narediti fizičkim i pravnim osobama radnje u svrhu provođenja odluka o agrotehničkim mjerama i mjerama za uređivanje i održavanje poljoprivrednih rudina iz ove Odluke te je dužan o utvrđenom stanju i poduzetim mjerama redovito izvještavati nadležnu poljoprivrednu inspekciju.
Protiv rješenja ovlaštenog službenika iz stavka 6. ovoga članka može se izjaviti žalba upravnom tijelu Krapinsko-zagorske županije nadležnom za poslove poljoprivrede u roku od 15 dana od dana primitka rješenja.
Žalba protiv rješenja iz stavka 7. ovoga članka ne odgađa njegovo izvršenje.
VI. PREKRŠAJNE ODREDBE
Članak 26.
Novčanom kaznom u iznosu od 1.320,00 eura kaznit će se za prekršaj pravna osoba ako:
· ne provodi mjere minimalne razine obrade i održavanja poljoprivrednog zemljišta sukladno članku 5. ove Odluke,
· ne sprječava zakorovljenost i obraslost višegodišnjim raslinjem sukladno članku 6. ove Odluke,
· ne poduzima mjere suzbijanja biljnih bolesti i štetočina sukladno članku 7. ove Odluke,
· ne uništava biljne ostatke sukladno članku 8. i 9. ove Odluke,
· ne provodi mjere zaštite od erozije sukladno članku 13. ove Odluke,
· ne uređuje i održava živicu i među sukladno članku 17. ove Odluke,
· ne održava poljske putove sukladno članku 18. ove Odluke,
· provodi radnje iz članka 19. ove Odluke,
· ne uređuje i održava kanale sukladno članku 20. ove Odluke,
· ne sprječava zasjenjivanje susjednih parcela sukladno članku 21. ove Odluke,
· ne provodi mjere zaštite od požara sukladno članku 21. ove Odluke,
· ne poduzima mjere iz članka 22. ove Odluke
· postupa protivno mjerama iz članka 23. ove Odluke.

Novčanom kaznom u iznosu od 260,00 eura kaznit će se i odgovorna osoba u pravnoj osobi za prekršaje iz stavka 1. ovoga članka.
Novčanom kaznom u iznosu od 660,00 eura kaznit će se fizička osoba – obrtnik odnosno osoba koja obavlja drugu samostalnu djelatnost za prekršaje iz stavka 1. ovoga članka.
Novčanom kaznom u iznosu od 260,00 eura kaznit će se fizička osoba za prekršaje iz stavka 1. ovoga članka. 
VII. PRIJELAZNE I ZAVRŠNE ODREDBE
Članak 27.
Općina Novi Golubovec podnosi Ministarstvu i Agenciji za poljoprivredu i hranu godišnje izvješće o primjeni propisanih mjera iz stavka 1. ovoga članka do 31. ožujka svake tekuće godine za prethodnu godinu.
Članak 28.
Stupanjem na snagu ove Odluke, prestaje važiti Odluka o agrotehničkim mjerama u poljoprivredi i o mjerama za uređivanje i održavanje poljoprivrednih rudina (“Službenom glasniku Krapinsko-zagorske županije” broj 27/16). 

Članak 29.
Ova Odluka stupa na snagu osmog dana od dana objave u “Službenom glasniku Krapinsko-zagorske županije”.



AD 7. DONOŠENJE PRAVILNIKA O POSTUPKU PROVEDBE JEDNOSTAVNE NABAVE 

Predsjednik vijeća: U radnim materijalima zaprimili ste prijedlog pravilnika o provedbi postupka Jednostavne nabave molim da se uključite u raspravu: 
U raspravi su sudjelovali : Kristijan Kunštek, Mladen Kos 
Nakon kraće rasprave, javnim glasovanjem jednoglasno – 6 za donosi se Pravilnik o provedbi postupka jednostavne nabave 

P R A V I L N I K
O POSTUPKU PROVEDBE JEDNOSTAVNE NABAVE 

PREDMET I SADRŽAJ PRAVILNIKA
Članak 1.
(1) Ovim se Pravilnikom o postupku provedbe jednostavne nabave (u daljnjem tekstu: Pravilnik) uređuju postupci, pravila i uvjeti jednostavne nabave roba, usluga i radova koje će općina Novi Golubovec  (u daljnjem tekstu: Naručitelj) provoditi do vrijednosti pragova za primjenu javne nabave:
a) robe i usluga te provedbu projektnih natječaja procijenjene vrijednosti manje od 50.000,00 eura,
b) radova procijenjene vrijednosti manje od 100.000,00 eura. 
(2) Izrazi koji se upotrebljavaju u ovom Pravilniku i imaju rodno značenje upotrebljavaju se neutralno i odnose se jednako i na muški i ženski spol.
(3) Na pojmove propisane ovim Pravilnikom na odgovarajući način primjenjuju se pojmovi propisani Zakonom o javnoj nabavi (u daljnjem tekstu: ZJN).
(4) Sve vrijednosti u ovom Pravilniku iskazane su u eurima bez poreza na dodanu vrijednost (u daljnjem tekstu: PDV).

NAČELA NABAVE
Članak 2.
(1) Naručitelj je u primjeni ovoga Pravilnika u odnosu na sve gospodarske subjekte obvezan poštovati načelo slobode kretanja robe, načelo slobode poslovnog nastanak i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.
(2) Nabava ne smije biti osmišljena s namjerom izbjegavanja primjene ZJN-a ili izbjegavanja primjene pravila o jednostavnoj nabavi putem modula jednostavne nabave u Elektroničkom oglasniku javne nabave Republike Hrvatske (u daljnjem tekstu: EOJN) ili s namjerom da se određenim gospodarskim subjektima neopravdano da prednost ili da ih se stavi u nepovoljan položaj.
(3) Naručitelj je obvezan primjenjivati ovaj Pravilnik na način koji omogućava učinkovitu nabavu te ekonomično i svrhovito trošenje javnih sredstava.
(4) Naručitelj je dužan provoditi nabavu, roba, usluga i radova s pažnjom dobroga gospodarstvenika, pri tom vodeći računa o racionalnom i učinkovitom trošenju dodijeljenih sredstava na način da roba, usluge i radovi koje nabavlja odgovaraju svrsi.



IZUZEĆA
Članak 3.
(1) Ovaj Pravilnik ne primjenjuje se na:
- ugovore o radu te druge odgovarajuće ugovore prema posebnim propisima,
- ugovore o uslugama koje imaju određene zajedničke tarife (npr. javnobilježničke i odvjetničke usluge, pristojbe i naknade te slično),
- troškove za koje nije uobičajeno izdavanje ponuda kao što su troškovi reprezentacije, troškovi kotizacije, troškovi članarina, usluge obrazovanja i stručnog osposobljavanja, tehnički pregledi, cestarine, kartična plaćanja i slične troškove,
- ostala izuzeća koja vrijede za ugovore o javnoj nabavi sukladno ZJN-u.

SUKOB INTERESA
Članak 4.
(1) Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.
(2) Gospodarskim subjektom s kojim Naručitelj može biti u sukobu interesa smatra se ponuditelj, član zajednice, podugovaratelj i drugi subjekt na kojeg se ponuditelj oslanja.

Članak 5.
(1) Za nabave čija je procijenjena vrijednost veća od 15.000,00 eura, predstavnici Naručitelja su obvezni prije početka rada u postupku jednostavne nabave potpisati izjavu za sukob interesa te ju ažurirati bez odgađanja ako nastupe promjene.
(2) Naručitelj je obvezan na temelju izjava svojih predstavnika u pozivu na dostavu ponuda za pojedini postupak jednostavne nabave navesti popis gospodarskih subjekata s kojima je predstavnik Naručitelja u sukobu interesa ili navesti da takvi subjekti ne postoje.

Članak 6.
(1) Predstavnik Naručitelja koji nije ujedno i čelnik Naručitelja obvezan je odmah po saznanju, a najkasnije dan nakon saznanja o postojanju sukoba interesa, izuzeti se iz provedbe postupka nabave te o tome obavijestiti čelnika Naručitelja.
(2) Čelnik Naručitelja osigurava da predstavnik Naručitelja prestane sa svim aktivnostima u postupku nabave, bez odgađanja određuje drugu osobu predstavnikom Naručitelja koji preuzima njegove aktivnosti te osigurava da prethodno sudjelovanje izuzetog predstavnika ne ugrožava daljnji tijek istog postupka.
(3) U slučaju sukoba interesa čelnika Naručitelja, kao i u slučaju sukoba interesa ostalih predstavnika Naručitelja čije izuzimanje iz provedbe postupka nabave nije moguće ili se izuzimanjem ne može odgovarajuće otkloniti sukob interesa, a nakon odbijanja takve ponude ne preostane niti jedna valjana ponuda, poništit će se postupak nabave.


PREDMET NABAVE
Članak 7.

(1) U postupcima jednostavne nabave predmet nabave mora biti opisan na jasan, nedvojben i precizan način koji osigurava usporedivost ponuda i predstavlja tehničku, tehnološku, oblikovnu, funkcionalnu i drugu objektivno odredivu cjelinu. 

(2) Opis predmeta nabave mora omogućiti izračun cijena bez preuzimanja neuobičajenih rizika i poduzimanja opsežnih predradnji ponuditelja.


POKRETANJE I PRIPREMA POSTUPKA JEDNOSTAVNE NABAVE
Članak 8.
(1) Vrste postupka jednostavne nabave su:
1. [bookmark: _Hlk125986473]jednostavna nabava roba, usluga i radova procijenjene vrijednosti do 15.000,00 eura,
2. [bookmark: _Hlk125989917]jednostavna nabava roba i usluga procijenjene vrijednosti veće od 15.000,00 eura do 25.000,00 eura te radova procijenjene vrijednosti veće od 15.000,00 eura do 45.000,00 eura,
3. jednostavna nabava roba i usluga procijenjene vrijednosti veće od 25.000,00 eura, a manje od 50.000,00 eura te radova procijenjene vrijednosti veće od 45.000,00 eura, a manje od 100.000,00 eura.


POSTUPAK JEDNOSTAVNE NABAVE PROCIJENJENE VRIJEDNOSTI DO 15.000,00 EURA
Članak 9. 
(1) Postupak nabave za nabavu roba, usluga i radova procijenjene vrijednosti do 15.000,00 eura provodi se u pravilu elektroničkim sredstvima komunikacije prikupljanjem jedne ili više ponuda/predračuna gospodarskih subjekata ili javnom objavom. Ponuditelji mogu zaključati ponudu u privitku e-pošte te dostaviti Naručitelju šifru za otvaranje privitka odmah po isteku roka za dostavu ponuda.
(2) Postupku nabave ne mora prethoditi poziv na dostavu ponuda. U slučaju prikupljanja više ponuda može se sastaviti zaključak o odabiru ponuditelja koji obvezno sadrži naznaku pozicije iz proračuna koja će biti terećena te izvore financiranja. Zaključak potpisuje pročelnik upravnog tijela. Nabava se zaključuje na temelju odabrane ponude izdavanjem narudžbenice ili potpisivanjem ugovora.
(3) Narudžbenica obvezno sadrži podatke o: vrsti roba, usluga ili radova koji se nabavljaju uz specifikaciju jedinica mjere, količina, jediničnih cijena te ukupnih cijena. Narudžbenicu potpisuje čelnik Naručitelja ili po njegovom ovlaštenju zamjenik čelnika Naručitelja.
(4) Izdana narudžbenica odabranom ponuditelju dostavlja se primjenom elektroničkih sredstava komunikacije.
(5) Evidenciju o izdanim narudžbenicama vodi Jedinstveni upravni odjel 

STRUČNO POVJERENSTVO
Članak 10.
(1) Za provedbu postupaka čija je procijenjena vrijednost veća od 15.000,00 eura čelnik Naručitelja odlukom o imenovanju imenuje Povjerenstvo za jednostavnu nabavu (u daljnjem tekstu: Povjerenstvo) te određuje njegove obveze i ovlasti u provođenju postupaka jednostavne nabave. 
(2) U sastavu Povjerenstva su najmanje tri člana koji ne moraju biti zaposlenici Naručitelja. 
(3) Obveze i ovlasti Povjerenstva su:
- priprema postupka nabave: priprema uvjeta vezanih uz predmet nabave, potrebnog sadržaja dokumentacije/uputa za prikupljanje ponuda, priprema poziva na dostavu ponuda, tehničkih specifikacija, ponudbenih troškovnika i ostalih dokumenata vezanih uz predmet nabave,
- provedba postupka nabave: slanje poziva na dostavu ponuda gospodarskim subjektima, otvaranje pristiglih ponuda, izrada zapisnika o pregledu i ocjeni ponuda, izrada odluke o odabiru sukladno kriteriju za odabir i uvjetima propisanima pozivom na dostavu ponuda ili izrada odluke o poništenju. 

SLANJE POZIVA NA DOSTAVU PONUDA
Članak 11.
(1) Za nabavu roba ili usluga procijenjene vrijednosti veće od 15.000,00 eura do 25.000,00 eura, odnosno za nabavu radova procijenjene vrijednosti veće od 15.000,00 eura do 45.000,00 eura,  Povjerenstvo šalje poziv na dostavu ponuda na više adresa gospodarskih subjekata putem EOJN-a ili ga javno objavljuje u EOJN-u te provodi postupak sukladno ovom Pravilniku.
(2) Za nabavu roba ili usluga procijenjene vrijednosti veće od 25.000,00 EUR, a manje od 50.000,00 eura, odnosno za nabavu radova procijenjene vrijednosti veće od 45.000,00 eura, a manje od 100.000,00 eura, Povjerenstvo javno objavljuje poziv na dostavu ponuda u EOJN-u te provodi postupak sukladno ovom Pravilniku.
(3) Iznimno, Naručitelj nije obvezan provesti postupak jednostavne nabave putem javne objave u EOJN-u, već ga provodi slanjem poziva na dostavu ponuda putem EOJN-a na adresu jednog ili više gospodarskih subjekata:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni,
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe,
2. ako iz tehničkih razloga predmet nabave može isporučiti samo određeni gospodarski subjekt,
3. ako je to nužno radi zaštite isključivih prava, uključujući prava intelektualnog vlasništva,
c) ako postoji iznimna žurnost uzrokovana događajima koje Naručitelj nije mogao predvidjeti niti na njih utjecati.
(4) Razlozi za primjenu iznimke navode se i obrazlažu u objavi u EOJN-u.


SADRŽAJ POZIVA NA DOSTAVU PONUDA
Članak 12.
(1) Poziv na dostavu ponuda sadrži:
· naziv, OIB, adresu i kontakt podatak Naručitelja,
· podatke o gospodarskim subjektima s kojima je Naručitelj u sukobu interesa,
· osnovne informacije o predmetu nabave (opis, tehničke specifikacije, količina),
· procijenjenu vrijednost nabave bez PDVa,
· primjereni rok za podnošenje zahtjeva za pojašnjenje ili izmjenu poziva na dostavu ponude te primjereni rok za produženje roka za dostavu ponuda u slučaju bitne izmjene poziva na dostavu ponuda,
· navod je li cijena promjenjiva ili nepromjenjiva, a ako je cijena ponude promjenjiva, Naručitelj u pozivu na dostavu ponude određuje način i uvjete izmjene cijene,
· ako je predmet nabave podijeljen na grupe, navod o mogućnosti podnošenja ponuda za jednu, više ili sve grupe,
· mjesto i rok izvođenja radova, isporuke robe ili pružanja usluga,
· kriterij za odabir ponude,
· način dostave ponuda, način i rok plaćanja,
· primjereni rok za dostavu ponuda,
· podatke o pravnoj zaštiti,
· datum objave poziva u EOJN-u.

(2) Poziv na dostavu ponuda može sadržavati podatke o traženim jamstvima, uvjete sposobnosti ponuditelja te razloge za isključenje ponuditelja. Na sredstva, vrste i visinu jamstva, moguće uvjete sposobnosti te razloge za isključenje odgovarajuće se primjenjuju odredbe ZJN-a.  

(3) Poziv na dostavu ponuda mora se izraditi na hrvatskom jeziku i latiničnom pismu i ta jezična verzija predstavlja isključivo vjerodostojan tekst. Iznimno, poziv na dostavu ponuda ili njezin dio, osim na hrvatskom jeziku i latiničnom pismu, može se izraditi i na nekom drugom službenom jeziku Europske unije.


ROK ZA DOSTAVU PONUDA
Članak 13.
(1) Rok za dostavu ponuda određuje se razmjerno u pozivu na dostavu ponuda i ovisi o karakteristikama predmeta nabave. 
(2) Rok za dostavu ponuda ne može biti kraći od 5 (pet) dana od dana slanja poziva na dostavu ponuda putem EOJN-a, a u slučaju javne objave poziva na dostavu ponuda u EOJN-u rok za dostavu ponuda ne može biti kraći od 10 (deset) dana od dana javne objave. 
(3) Iznimno, ako je žurna situacija propisno opravdana od strane Naručitelja, Naručitelj može odrediti kraći rok za dostavu, ali ne kraći od 5 (pet) dana od dana javne objave poziva na dostavu ponuda u EOJN-u.

POSTUPAK DOSTAVE PONUDA
Članak 14.
(1) Za vrijeme roka za dostavu ponuda gospodarski subjekti mogu zahtijevati objašnjenja vezano za poziv na dostavu ponuda najkasnije tijekom trećeg dana prije roka određenog za dostavu ponuda.
(2) Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje svima objavom na EOJN-u najkasnije dan prije roka određenog za dostavu ponuda.
(3) U slučaju bitne izmjene poziva na dostavu ponuda Naručitelj je dužan razmjerno produžiti rok za dostavu ponuda za minimalno 3 (tri) dana, računajući od dana slanja izmjene na objavu.

Članak 15.
[bookmark: _Hlk50545017](1) Ponuda mora biti izrađena prema zahtjevima iz poziva za dostavu ponuda. Ponuditelj izražava cijenu ponude u eurima. U cijenu ponude bez PDV-a moraju biti uračunati svi troškovi i popusti.
(2) Pod uvjetima i ograničenjima iz ZJN-a ili propisanim u pozivu na dostavu ponuda, ponuditelji u ponudi mogu uključiti i druge gospodarske subjekte u svojstvu podugovaratelja, odnosno gospodarskih subjekta na čiju se sposobnost ponuditelj oslanja.

Članak 16.
(1) Ponuditelj može do isteka roka za dostavu ponuda dostaviti izmjenu ili dopunu ponude na isti način kao i osnovnu ponudu s obveznom naznakom da se radi o izmjeni ili dopuni ponude.
(2) Do trenutka otvaranja ponuda nije dopušteno davanje informacija o zaprimljenim ponudama. 

OTVARANJE, PREGLED I OCJENA PONUDA
Članak 17.
(1) Protekom roka za dostavu ponuda Povjerenstvo otvara i provjerava ponude, a EOJN generira zapisnik o otvaranju ponuda.
(2) Ponude otvara najmanje jedan član Povjerenstva.
(3) Otvaranje ponuda u postupcima jednostavne nabave nije javno. 
(4) Iznimno, Naručitelj može u pozivu na dostavu ponuda odrediti da će otvaranje ponuda biti javno. 
(5) U slučaju da je postupak vođen putem javne objave poziva na dostavu ponuda putem EOJN-a, javno se objavljuje generirani zapisnik o otvaranju ponuda.

Članak 18.
(1) Nakon otvaranja ponuda Povjerenstvo pregledava i ocjenjuje ponude na temelju uvjeta i zahtjeva koji su traženi u pozivu na dostavu ponuda te izrađuje zapisnik o pregledu i ocjeni ponuda.
(2) Pregled i ocjena ponuda su tajni do donošenja odluke Naručitelja.
(3) Ako su informacije ili dokumentacija koje je trebao dostaviti ponuditelj nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od ponuditelja da dopune, razjasne, upotpune ili dostave nužne informacije ili dokumentaciju u primjerenom roku. Komunikacija između Naručitelja i ponuditelja vodi se putem EOJN-a.
(4) Ponudbeni list, troškovnik, jamstvo za ozbiljnost ponude i ESPD obrazac ne smatraju se određenim dokumentima koji nedostaju te Naručitelj ne smije zatražiti ponuditelja da iste dostavi tijekom pregleda i ocjene ponuda.
(5) Navedeno postupanje ne smije dovesti do pregovaranja vezano za kriterij za odabir ponude.

KRITERIJ ZA ODABIR PONUDA
Članak 19.
(1) Kriterij za odabir valjane ponude može biti:
- najniža cijena ili
- ekonomski najpovoljnija ponuda (Naručitelj u pozivu na dostavu ponuda uz cijenu određuje i druge kriterije, zatim relativni značaj svakog pojedinog kriterija i način njegova izračuna).
(2) U postupku nabave Naručitelj je dužan odbiti ponudu ponuditelja ako utvrdi da je ponuđena cijena:
- veća od 25.000,00 eura bez PDV-a za nabavu roba i usluga, odnosno veća od 45.000,00 eura bez PDV-a za nabavu radova u slučaju da jednostavna nabava nije provođena putem javne objave u modulu jednostavne nabave EOJN-a ili
- prelazi zakonske pragove za javnu nabavu.
(3) Ako je cijena najpovoljnije ponude veća od procijenjene vrijednosti nabave, ali ne prelazi vrijednosti iz stavka 2. ovog članka, Naručitelj takvu ponudu može prihvatiti ako ima ili će imati osigurana sredstva.

RAČUNSKA ISPRAVNOST PONUDE
Članak 20.
(1) Povjerenstvo utvrđuje računsku ispravnost ponude. Ukoliko se utvrdi računska pogreška, Povjerenstvo će od ponuditelja pisanim putem zatražiti prihvat ispravka računske pogreške ili će Povjerenstvo samo ispraviti pogreške i o tome odmah obavijestiti ponuditelja koji u primjerenom roku koji odredi Naručitelj treba potvrditi prihvaćanje ispravka računske pogreške. 

ODLUKE NARUČITELJA
Članak 21.
(1) Zapisnik o otvaranju te zapisnik o pregledu i ocjeni ponuda za nabave čija je procijenjena vrijednost veća od 15.000,00 eura potpisuje Povjerenstvo te predlaže čelniku Naručitelja donošenje odluke o odabiru ili odluke o poništenju postupka.

Članak 22.
(1) Naručitelj će odbiti ponude pregledom i ocjenom ponuda ako utvrdi da je ponuda nepravilna, neprihvatljiva ili neprikladna.  
(2) Nepravilna ponuda je ponuda koja nije u skladu s pozivom na dostavu ponuda ili je primljena izvan roka za dostavu ponuda ili postoje dokazi o tajnom sporazumu ili korupciji ili nije rezultat tržišnog natjecanja ili je Naručitelj utvrdio da je cijena ponude izuzetno niska ili se radi o ponudi ponuditelja koji nije prihvatio ispravak računske pogreške.
(3) Neprihvatljiva ponuda je ponuda čija cijena prelazi procijenjenu vrijednost nabave, odnosno osigurana novčana sredstva Naručitelja za nabavu, odnosno pragove određene člankom 19. stavkom 2. ovog Pravilnika ili ponuda ponuditelja koji ne ispunjava kriterije za kvalitativni odabir gospodarskog subjekta ili ponuda ponuditelja za kojeg se utvrdi da je u sukobu interesa.
(4) Neprikladna ponuda je ponuda koja u cijelosti ne odgovara potrebama Naručitelja u opisu predmeta nabave, troškovniku ili tehničkim specifikacijama te bez značajnih izmjena ne može zadovoljiti potrebe i zahtjeve iz poziva na dostavu ponuda.



Članak 23.
(1) Naručitelj može poništiti postupak jednostavne nabave ako postanu poznate okolnosti zbog kojih ne bi došlo do pokretanja postupka jednostavne nabave ili bi došlo do sadržajno drugačijeg poziva da su bile ranije poznate.
(2) Naručitelj je obvezan poništiti postupak jednostavne nabave: ako nije pristigla nijedna ponuda, ako nakon odbijanja ponuda ne preostane nijedna valjana ponuda, ako su sve ponude znatno veće od procijenjene vrijednosti nabave i osiguranih sredstava, ako se utvrdi sukob interesa koji se ne može na drugi način otkloniti i ako je to potrebno radi zaštite javnog interesa.
(3) Ako se ponuda u odnosu na cijenu ili trošak čini izuzetno niska, Naručitelj može uz primjenu odgovarajućih odredaba ZJN-a odbiti ponudu u slučaju da objašnjenje ili dostavljeni dokazi ponuditelja zadovoljavajuće ne objašnjavaju nisku predloženu razinu cijene ili troškova.

Članak 24.
(1) Naručitelj je obvezan istovremeno izvijestiti sve ponuditelje koji su dostavili ponudu o rezultatima pregleda i ocjene ponuda dostavom Odluke o odabiru ili poništenju (u daljnjem tekstu: Odluka).
(2) Odluku donosi čelnik Naručitelja najkasnije u roku od 15 (petnaest) dana od dana otvaranja ponuda, osim ako nije drugačije određeno pozivom na dostavu ponuda. 
(3) Odluka se objavljuje u EOJN-u i smatra se dostavljena svim sudionicima jednostavne nabave istekom dana u kojem je objavljena. 
(4) Odluka postaje izvršna:
1. objavom Odluke o odabiru u slučaju da je pristigla samo jedna ponuda, odnosno objavom Odluke o poništenju kada nije pristigla niti jedna ponuda,
2. istekom roka za prigovor, ako prigovor nije izjavljen,
3. dostavom odluke o prigovoru čelnika Naručitelja kojom se prigovor odbacuje, odbija ili se obustavlja postupak, ako je na Odluku izjavljen prigovor.
(5) Naručitelj je obvezan nakon donošenja Odluke o odabiru ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu Odluku o odabiru ili, ako postoje razlozi, poništiti postupak nabave ako prvotno odabrani ponuditelj:
1. nije dostavio izjavu o produženju roka valjanosti ponude i jamstvo za ozbiljnost ponude,
2. u roku valjanosti odustane od svoje ponude,
3. je dostavio neistinite podatke, odnosno podatke koji predstavljaju davanje lažnih, nevjerodostojnih ili krivotvorenih informacija koje mogu utjecati na postupak nabave,
4. nije dostavio dokaz o ispunjenju posebnih uvjeta za izvršenje ugovora ili dokaz o ispunjavanju uvjeta i zahtjeva koje je potrebno ispuniti sukladno posebnim propisima ili stručnim pravilima, ako su takvi dokazi traženi u pozivu na dostavu ponuda,
5. je odbio potpisati ugovor o nabavi ili
6. nije dostavio jamstvo za uredno ispunjenje ugovora, ako je zahtijevano u pozivu na dostavu ponuda.


ZAHTJEV ZA UVID U DOKUMENTACIJU
Članak 25.
(1) Nakon dostave Odluke o odabiru ili poništenju, na zahtjev ponuditelja zaprimljen najkasnije dan prije isteka roka za prigovor, Naručitelj je obvezan najkasnije idući radni dan do 16:00 sati omogućiti uvid u cjelokupnu dokumentaciju dotičnog postupka putem EOJN-a, uključujući zapisnike, dostavljene ponude, osim u one dokumente koji su označeni tajnima te one dokumente koji sadrže podatke o mrežnim i informacijskim sustavima kojima se Naručitelj služi u svom poslovanju ili u pružanju svojih usluga, informacije o mjerama za zaštitu i sprječavanje incidenata, a sve sukladno propisima o kibernetičkoj sigurnosti, kao ni u one dijelove ponuda koji sadrže podatke čije bi otkrivanje moglo predstavljati prijetnju sa stajališta kibernetičke sigurnosti.
(2) Na zahtjev ponuditelja za uvid zaprimljen najkasnije dan prije isteka roka za prigovor, Naručitelj je obvezan isti uvid omogućiti najkasnije idući radni dan do 16:00 sati.

PRAVNA ZAŠTITA
Članak 26.
(1) Na Odluku u postupku jednostavne nabave čija je procijenjena vrijednost veća od 15.000,00 eura dopušteno je podnijeti prigovor u pisanom obliku čelniku Naručitelja. 
(2) Pravo na prigovor ima svaki gospodarski subjekt koji ima ili je imao pravni interes za dobivanje određenog ugovora o jednostavnoj nabavi ili projektnog natječaja i koji je pretrpio ili bi mogao pretrpjeti štetu od navodnoga kršenja subjektivnih prava.
(3) Prigovor se izjavljuje čelniku Naručitelja elektroničkim sredstvima komunikacije putem EOJN-a u roku od 5 dana od primitka Odluke, a u suprotnom će se prigovor odbaciti.

Članak 27. 
(1) Podnositelj prigovora može odustati od prigovora sve do otpreme odluke o prigovoru.
(2) Odustanak od prigovora ne može se opozvati.
(3) Ako podnositelj prigovora odustane od prigovora, odgovorna osoba Naručitelja će obustaviti postupak.

Članak 28.
(1) Čelnik Naručitelja u postupku po prigovoru može:
1. obustaviti postupak,
2. odbaciti prigovor zbog nedopuštenosti, nepravodobnosti, nedostatka pravnog interesa i zbog toga što je izjavljena od neovlaštene osobe,
3. odbiti prigovor,
4. usvojiti prigovor te u tom slučaju poništiti odluku ili postupak. 
(2) Odluka o prigovoru mora biti obrazložena. 
(3) Odluka o prigovoru dostavlja se objavom u EOJN-u.
(4) Postupak po prigovoru nije upravni postupak te protiv takve odluke nije dopuštena žalba niti je moguće pokrenuti upravni spor.


UGOVOR O JEDNOSTAVNOJ NABAVI
Članak 29.
(1) S odabranim ponuditeljem sklapa se ugovor o jednostavnoj nabavi nakon izvršnosti odluke o odabiru.
(2) Ugovorne strane izvršavaju ugovor o nabavi u skladu s uvjetima određenima u pozivu na dostavu ponuda i odabranom ponudom.
(3) Izvršenje ugovora prati i kontrolira upravno tijelo koje je pokrenulo nabavu, odnosno druga osoba koju odredi pročelnik nadležnog upravnog tijela.
(4) Podatci o izvršenju ugovora dostavljaju se Upravnom odjelu za financije za potrebe praćenja ugovora i unošenja u registar ugovora.  

IZMJENE UGOVORA O JEDNOSTAVNOJ NABAVI
Članak 30.
(1) Naručitelj smije izmijeniti ugovor o jednostavnoj nabavi tijekom njegova trajanja bez provođenja novog postupka jednostavne nabave uz odgovarajuću primjenu članaka 315. – 320. ZJN-a.
(2) Izmjene ugovora o nabavi Naručitelj je obvezan objaviti u registru ugovora u roku od 30 dana od dana izmjene ugovora.
(3) Neovisno o pravilima izmjene ugovora, izmjena ugovora o jednostavnoj nabavi nije dopuštena ako bi rezultirala promjenom cijene koja bi:
- za ugovor o jednostavnoj nabavi kojoj je prethodio postupak predviđen za nabave vrijednosti do 15.000,00 eura, prešla vrijednost ugovora od 15.000,00 eura bez PDV-a,
- za ugovor o jednostavnoj nabavi robe i usluga čija je procijenjena vrijednost nabave bila jednaka ili manja od 25.000,00 eura, prešla vrijednost ugovora od 25.000,00 eura bez PDV-a, a postupak nije proveden javnom objavom u EOJN-u,
- za ugovor o jednostavnoj nabavi radova čija je procijenjena vrijednost nabave bila jednaka ili manja od 45.000,00 eura, prešla vrijednost ugovora od 45.000,00 eura bez PDV-a, a postupak nije proveden javnom objavom u EOJN-u,
- u svakom slučaju prešla zakonski prag za primjenu javne nabave.

ELEKTRONIČKA DRAŽBA
Članak 31.
(1) Naručitelj može odrediti da sklapanju ugovora o jednostavnoj nabavi prethodi elektronička dražba, ako je poziv na dostavu ponude objavio u EOJN-u, ako se sadržaj poziva na dostavu ponude, a posebno tehničke specifikacije predmeta nabave mogu precizno utvrditi.
(2) Naručitelj je obvezan osigurati da je provođenje elektroničke dražbe tijekom svih faza dokumentirano u cijelosti.


PROJEKTNI NATJEČAJ
Članak 32.
(1) Ovaj članak Pravilnika primjenjuje se na:
1. projektne natječaje organizirane kao dio postupka koji prethodi postupku dodjele ugovora o jednostavnim nabavama usluga
2. projektne natječaje s nagradama ili isplatama sudionicima.
(2) U slučajevima iz stavka 1. točke 1. ovoga članka, procijenjena vrijednost nabave temelji se na procijenjenoj vrijednosti nabave za ugovor o jednostavnoj nabavi usluga, uključujući moguće nagrade ili isplate sudionicima.
(3) U slučajevima iz stavka 1. točke 2. ovoga članka, procijenjena vrijednost nabave temelji se na ukupnom iznosu nagrada i isplata, uključujući procijenjenu vrijednost nabave za ugovor o jednostavnoj nabavi usluga koji bi se poslije mogao sklopiti ako je Naručitelj naveo svoju namjeru da dodijeli takav ugovor u obavijesti o projektnom natječaju.


POHRANA DOKUMENTACIJE 
Članak 33.
(1) Svu dokumentaciju nastalu u provedbi postupka jednostavne nabave po ovom Pravilniku Naručitelj je obvezan čuvati najmanje četiri godine od završetka postupka. 


ZAVRŠNE ODREDBE
Članak 34.
(1) Ovaj Pravilnik, kao i sve njegove daljnje izmjene i dopune, objavljuje se na internetskim stranicama Naručitelja te se čini dostupnim u EOJN-u.
(2) Stupanjem na snagu ovog Pravilnika stavlja se van snage Pravilnik o načinu provedbe postupka jednostavne nabave (KLASA: 406-03/24-01/02, URBROJ: 2140-24-02-24-2) od 30. srpnja 2024. godine.
(3) Postupci jednostavne nabave pokrenuti prije stupanja na snagu ovog Pravilnika dovršit će se prema odredbama akta koji je bio na snazi u trenutku pokretanja postupka.

Članak 35.
(1) Ovaj Pravilnik se objavljuje u „Službenom glasniku Krapinsko-zagorske županije“, a stupa na snagu 1. rujna 2026. 

AD 8. DONOŠENJE PLANA DJELOVANJA U PODRUČJU PRIRODNIH NEPOGODA

U radnim materijalima zaprimili ste prijedlog Plana djelovanja u području prirodnih nepogoda molim da se uključite u raspravu. 
U raspravi su sudjelovali: Kristijan Kunštek, Mladen Kos, 

Nakon kraće rasprave Javnim glasovanjem jednoglasno 6 za donosi se Plan djelovanja u području prirodnih nepogoda 
ODLUKU
o donošenju Plana djelovanja u području prirodnih nepogoda za 2026. godinu

Članak 1.
Donosi se Plan djelovanja u području prirodnih nepogoda za 2026. godinu za Općinu Novi Golubovec, koji je sastavni dio ove Odluke.

Članak 2.
Plan djelovanja iz članka 1. ove Odluke određuje mjere i postupanja u slučaju nastanka prirodnih nepogoda, nositelje mjera, način procjene šteta te ostale aktivnosti propisane Zakonom o ublažavanju i uklanjanju posljedica prirodnih nepogoda.

Članak 3.
Za provedbu ove Odluke i Plana djelovanja zadužuje se općinski načelnik, Jedinstveni upravni odjel Općine Novi Golubovec te druga nadležna tijela sukladno zakonu i Planu djelovanja.

Članak 4.
Ova Odluka stupa na snagu prvoga dana od dana objave u Službenom glasniku Krapinsko-zagorske županije.

AD 9. DONOŠENJE ODLUKE O OSNIVANJU DJEČJEG OPĆINSKOG VIJEĆA OPĆINE NOVI GOLUBOVEC. 

Predsjednik vijeća : 
U radnim materijalima zaprimili ste prijedlog Odluke o osnivanju dječjeg općinskog vijeća općine Novi Golubovec. Molim da se uključite u raspravu. 

U raspravi su sudjelovali: Kristijan Kunštek, Ivan Delija, Mladen Kos,

Nakon kraće rasprave pristupilo se glasovanju jednoglasno 6 za donosi se Odluka o osnivanju dječjeg općinskog vijeća općine Novi Golubovec 

ODLUKU
o osnivanju Dječjeg općinskog vijeća općine Novi Golubovec 


I. OSNOVNE ODREDBE
Članak 1.
Ovom Odlukom o osnivanju Dječjeg općinskog vijeća Općine Novi Golubovec (u daljnjem tekstu: Odluka) uređuje se osnivanje Dječjeg općinskog vijeća (u daljnjem tekstu: Dječje vijeće), odnosno način izbora njegovih članova i konstituiranje, ciljevi, djelokrug i način rada, kao i druga pitanja značajna za rad Dječjeg vijeća.
Članak 2.
Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.
Djeca u smislu ove Odluke su djeca s prebivalištem na području općine Novi Golubovec, polaznici Područne Škole Ljudevita Gaja u Novom Golubovcu (u daljnjem tekstu: Škole).
Članak 3.
Dječje vijeće se osniva kao savjetodavno tijelo Općine Novi Golubovec koje promiče i zagovara prava, potrebe i interese te aktivno sudjelovanje djece u općini Novi Golubovec.
Dječje vijeće ima za cilj ostvarivanje temeljnih dječjih prava zajamčenih Konvencijom Ujedinjenih
naroda o pravima djeteta, i to:
- prava djece na slobodno izražavanje mišljenja
- prava na iznošenje prijedloga odraslima
- prava na aktivno uključivanje i sudjelovanje u procesu donošenja odluka koje utječu na
kvalitetu života djece.
Članak 4.
Sjedište Dječjeg vijeća je u zgradi općine Novi Golubovec na adresi Novi Golubovec 35, 49255 Novi Golubovec. 
Članak 5.
Rad Dječjeg vijeća vodi i koordinira voditelj (u daljnjem tekstu: Voditelj) kojeg imenuje načelnik Općine Novi Golubovec (u daljnjem tekstu: načelnik).
Mandat voditelja je 4 godine uz mogućnost ponovnog imenovanja.
Voditelj može biti osoba koja ima minimalno 2 godine radnog iskustva u poslovima vezanim uz odgoj ili obrazovanje djece.
Voditelj mora završiti edukaciju za voditelje dječjih vijeća koju provodi Savez društava Naša djeca Hrvatske u roku od jedne godine od dana imenovanja, a u slučaju opravdanog razloga zbog kojeg nije moguće završiti edukaciju u navedenom roku, taj se rok može produžiti na zahtjev Voditelja.
Voditelj je za svoj rad odgovoran načelniku.

II. NAČIN IZBORA ČLANOVA DJEČJEG VIJEĆA

Članak 6.
Dječje vijeće čine 9 učenika 4., 5., 6. i 7 razreda osnovne škole. Broj članova Vijeća određuje se Pravilnikom o radu Dječjeg općinskog vijeća općine Novi Golubovec. Mandat članova dječjeg vijeća je dvije godine, a pojedini učenik se može kandidirati i biti izabran više puta. Mandat dječjih vijećnika počinje njihovim izborom u Vijeće, a prava i dužnosti započinju im danom konstituiranja Vijeća. 
   
Članak 7.
Načelnik odlukom raspisuje izbore za članove Dječjeg vijeća te utvrđuje dan i vrijeme provođenja izbora, najkasnije 30 dana prije održavanja izbora u Školama.
Izbori se održavaju svake dvije godine.
Izborni materijal (informativne letke, obrasce za kandidaturu, zapisnike o glasovanju i ostale izborne materijale) osigurava općina Novi Golubovec 
Postupak izbora predstavnika Škole u Dječjem vijeću određuje sama Škola koristeći institut Vijeća učenika ili neki drugi model izbora među učenicima škole.
Članak 8.
Na izborima se mogu kandidirati učenici 4., 5., 6. i 7. razreda, sukladno postupku izbora koji utvrdi Škola. Zainteresirani učenik dostavlja kandidaturu i suglasnost roditelja za njegovu kandidaturu, članstvo i rad u Dječjem vijeću u pisanoj formi ravnatelju Škole izravno ili posredstvom razrednika ili stručnog suradnika.
Škole dostavljaju liste kandidata koji ispunjavaju uvjete iz članka 6. stavka 2. ove Odluke nadležnom upravnom odjelu općine Novi Golubovec 
Liste kandidata Škole objavljuju na svojim oglasnim pločama.
Članak 9.
Sve potrebne uvjete (prostor, vrijeme) za provođenje izbora osigurava Škola.
Izbori se provode tijekom nastavnog dana u prostorima Škole. U cilju osiguravanja zastupljenosti svih generacija, za člana Dječjeg vijeća u Školi bira se minimalno po jedan predstavnik  iz 4., 5., 6. i 7. razreda.
U Školi ravnatelj donosi odluku o osnivanju Izbornog povjerenstva koje čine 3 učenika 8. razreda u školskoj godini u kojoj se provode izbori i određuje 3 razrednika (po jednog iz svake generacije) koji će nazočiti provedbi izbora.
Članovi Dječjeg vijeća biraju se uz nazočnost razrednika koji jamče pravilnost izbora.
U slučaju istog broja glasova dvoje ili više kandidata, izbori se ponavljaju između tih kandidata odmah nakon prebrojavanja glasova.
Rezultati glasovanja unose se u zapisnik koji potpisuju članovi Izbornog povjerenstva i razrednici.
Odmah po završenom glasovanju, zapisnici o glasovanju dostavljaju se u elektroničkom obliku, a najkasnije sljedećeg radnog dana i u papirnatom obliku nadležnom upravnom odjelu općine Novi Golubovec.
Općina Novi Golubovec će u roku od 5 radna dana nakon provedenih izbora objaviti rezultate izbora na službenim mrežnim stranicama.

III. MANDAT VIJEĆNIKA I KONSTITUIRANJE DJEČJEG OPĆINSKOG VIJEĆA

Članak 10.
Mandat dječjih vijećnika počinje danom konstituiranja Dječjeg vijeća i traje dvije godine. 
Članak 11.
Dječje vijeće se konstituira danom održavanja prve sjednice kojoj nazoči većina od ukupnog broja članova Dječjeg vijeća.
Konstituirajuća sjednica održava se najranije prvog dana školske godine u kojoj započinje mandat dječjih vijećnika.
Prvu konstituirajuću sjednicu Dječjeg vijeća saziva i njome predsjeda načelnik ili osoba koju on za to ovlasti do izbora dječjeg načelnika.
Dječje vijeće na konstituirajućoj sjednici donosi Poslovnik o radu.
Članak 12.
Na konstituirajućoj sjednici Dječjeg vijeća bira se dječji načelnik i zamjenik dječjeg načelnika iz reda članova Dječjeg vijeća, tajnim glasovanjem, većinom glasova svih prisutnih članova Dječjeg vijeća.
Dječji načelnik obavlja funkciju predsjednika Dječjeg vijeća.
Zamjenik dječjeg načelnika obavlja funkciju zamjenika predsjednika Dječjeg vijeća, odnosno zamjenjuje dječjeg načelnika u slučaju njegove spriječenosti ili odsutnosti, pomaže mu u radu i obavlja i druge poslove koje mu povjeri dječji načelnik.
Postupak izbora dječjeg načelnika i njegovog zamjenika u okviru rada sjednice Dječjeg vijeća provodi Voditelj.
Za dječjeg načelnika izabire se član Dječjeg vijeća s najvećim brojem glasova, a za njegovog zamjenika sljedeći član s najvećim brojem glasova.
U slučaju da dva ili više člana Dječjeg vijeća ostvare jednaki broj glasova, ponavlja se izbor između tih članova neposredno nakon proglašenja rezultata prvog glasovanja.
Članak 13.
Mandat dječjeg vijećnika prestaje:
- danom prestanka statusa učenika škole koju predstavlja i
- danom izricanja pedagoške mjere od strane Škole.
O prestanku mandata dječjeg vijećnika Škola će neodgodivo obavijestiti Dječje vijeće dostavom dokumentacije Voditelju u elektroničkom obliku, a najkasnije u roku od 4 radna dana od dana nastanka okolnosti iz stavka 1. ovog članka i u papirnatom obliku.
Dječje vijeće većinom glasova prisutnih članova donosi odluku o razrješenju dječjeg vijećnika:
- na osobni zahtjev dječjeg vijećnika ili roditelja dječjeg vijećnika
- na prijedlog člana Dječjeg vijeća ako dječji vijećnik neopravdano izostane sa 3 uzastopne sjednice Dječjeg vijeća ili sa 3 uzastopne aktivnosti (edukativna radionica, rad na odabranom projektu, prikupljanje mišljenja i prijedloga, promotivne aktivnosti i dr.) ili iz drugog opravdanog razloga.
Nakon razrješenja dječjeg vijećnika, Dječje vijeće utvrđuje da će ga na funkciji člana Dječjeg vijeća
zamijeniti prvi sljedeći (s najvećim brojem glasova) neizabrani kandidat s liste kandidata u istoj generaciji učenika, odnosno u drugim generacijama učenika ako nema neizabranih kandidata iz iste generacije.
Ako na listi kandidata više nema neizabranih kandidata, provode se dopunski izbori.
Mandat zamjenskog dječjeg vijećnika traje do isteka tekućeg mandata Dječjeg vijeća.

IV. DJELOKRUG I NAČIN RADA DJEČJEG VIJEĆA

Članak 14.

Djelokrug rada Dječjeg vijeća obuhvaća sljedeća područja:
- promicanje aktivne dječje participacije u lokalnoj zajednici
- brigu o potrebama djece u području odgoja i obrazovanja
- brigu o potrebama djece u području kulture i tehničke kulture
- brigu o potrebama djece u području sporta i rekreacije
- brigu o potrebama djece u području organiziranog provođenja slobodnog vremena djece
- brigu o potrebama djece u području obiteljske i institucionalne skrbi o djeci
- brigu o potrebama djece u području promicanja zdravlja djece
- poticanje djece i odraslih na odgovoran odnos prema okolišu
- provođenje mjera za povećanje sigurnosti djece u prometu i opće sigurnosti djece
- promicanje zdravlja, socijalizacije i sigurnosti djece s teškoćama u razvoju.
Dječje vijeće raspravlja, daje mišljenja i predlaže moguća rješenja za područja iz svog djelokruga rada i ista dostavlja nadležnim upravnim odjelima Općine Novi Golubovec koji su ih dužni razmotriti i o zaključcima općine pisano izvijestiti Dječje vijeće.
Dječje vijeće surađuje s istim ili sličnim tijelima drugih jedinica lokalne ili regionalne samouprave u zemlji ili inozemstvu.
Članak 15.
Dječje vijeće za svaku kalendarsku godinu donosi Plan i program rada u čijoj pripremi sudjeluje Voditelj.
Plan i program rada uključuje projekte, poslove i zadaće koje Dječje vijeće planira izvršiti te financijski plan, odnosno dječji proračun.
Plan i program rada Dječje vijeće donosi uz prethodnu suglasnost Načelnika.
Dječje vijeće brine o izvršenju usvojenog Plana i programa rada te podnosi Načelniku godišnje izvješće o njegovoj provedbi.
Načelnik može zatražiti od Dječjeg vijeća izvješće o radu ili o pojedinim pitanjima iz njegova djelokruga i tijekom godine, ako ocijeni da je to potrebno.
Članak 16.
Voditelj obavlja sljedeće poslove:
- vodi i koordinira rad Dječjeg vijeća
- u dogovoru s Dječjim načelnikom predlaže dnevni red i upućuje pozive za sjednice
Dječjeg vijeća
- sudjeluje u pripremi Plana i programa rada Dječjeg vijeća
- prati nazočnost članova Dječjeg vijeća na sjednicama
- surađuje s upravnim odjelom Općine Novi Golubovec nadležnim za Dječje vijeće
- surađuje s osnovnom školom te drugim javnim ustanovama na području Općine Novi Golubovec vezano uz provedbu aktivnosti Dječjeg vijeća
- vodi zapisnik sa sjednica Dječjeg vijeća
- radi na promociji Dječjeg vijeća, prava djece te aktivnosti koje provodi Dječje vijeće
- sudjeluje na sjednicama Koordinacijskog odbora, po pozivu predsjednika Koordinacijskog odbora
- osigurava kontinuiran rad i aktivnosti Dječjeg vijeća sukladno ovoj Odluci
- obavlja druge poslove vođenja i koordinacije rada Dječjeg vijeća u realizaciji njegovih aktivnosti.

Članak 17.
Dječji Načelnik obavlja sljedeće poslove:
- zastupa i predstavlja Dječje vijeće
- u dogovoru s Voditeljem saziva sjednice Dječjeg vijeća
- u dogovoru s Voditeljem vodi sjednice Dječjeg vijeća
- obvezan je sudjelovati u svim aktivnostima Dječjeg vijeća
- sudjeluje u manifestacijama Općine Novi Golubovec od interesa za djecu, po pozivu Načelnika.
U radu dječjem načelniku pomaže Voditelj.
Članak 18.
Član Dječjeg vijeća obvezan je nazočiti sjednicama te sudjelovati u svim aktivnostima Dječjeg vijeća (edukativne radionice, rad na projektu, prikupljanje mišljenja i prijedloga, promotivne aktivnosti i dr.).
Članak 19.
Dječje vijeće održava sjednice najmanje 3 puta u kalendarskoj godini.
Sjednice Dječjeg vijeća saziva dječji načelnik.
Poziv za sjednicu, zajedno s materijalima koji se odnose na predloženi dnevni red, Voditelj dostavlja dječjim vijećnicima u pravilu 8 dana prije održavanja sjednice.
Na sjednici Dječjeg vijeća mogu sudjelovati i druge osobe, na poziv dječjeg načelnika, bez prava odlučivanja, ovisno o točkama dnevnog reda sjednice Dječjeg vijeća.
Članak 20.
Sjednica Dječjeg vijeća se može održati ako je prisutna većina dječjih vijećnika.
Odluke se na sjednici donose većinom glasova nazočnih članova Dječjeg vijeća.
Voditelj tijekom sjednice Dječjeg vijeća vodi zapisnik koji supotpisuju dječji načelnik i Voditelj.
Voditelj dostavlja zapisnik nadležnom upravnom odjelu Općine Novi Golubovec u roku od 8 dana od završetka sjednice.

V. OSIGURAVANJE UVJETA ZA RAD DJEČJEG VIJEĆA

Članak 21.
Uvjete za rad Dječjeg vijeća (prostor, stručnu pomoć i podmirivanje troškova rada Dječjeg vijeća) osigurava općina Novi Golubovec i škola.
Programske, projektne i organizacijske poslove obavlja Voditelj u suradnji s nadležnim upravnim odjelom općine Novi Golubovec.
Stručne, administrativne, tehničke i druge poslove za Dječje vijeće obavlja nadležni upravni odjel općine Novi Golubovec.
Članovi Dječjeg vijeća dužnost obavljaju počasno i za svoj rad ne primaju naknadu.
Iznimno, dječji vijećnici mogu ostvariti pravo na naknadu putnih troškova kada prisustvuju raznim događanjima izvan općine Novi Golubovec u svezi Dječjeg vijeća. 
U slučaju uspostavljanja suradnje u području osiguravanja prostornih, financijskih, programskih i drugih uvjeta za rad Dječjeg vijeća s udrugom, ustanovom ili drugom institucijom koja provodi programe vezane uz participaciju djece u lokalnoj zajednici, Načelnik će svojim aktom urediti način suradnje kao i druga pitanja koja nisu uređena ovom Odlukom, a od važnosti su za rad Dječjeg vijeća.
Članak 22.
O radu Dječjeg vijeća javnost se obavještava putem službenih mrežnih stranica Općine Novi Golubovec.


VI. ZAVRŠNA ODREDBA

Članak 23.
Ova Odluka stupa na snagu osmog dana nakon dana objave u Službenom glasniku Krapinsko-zagorske županije. 

AD.10  RASPRAVA O OTVARANJU KAMENOLOMA SIPINA- HUM  

Predsjednik vijeća: 
Molim da se uključite u raspravu. 

U raspravi su sudjelovali: Mladen Kos, Ivan Delija, Darko Bistrović , Mirjana Grozdek, Antonija Gregurić Bobek, Lucija Klarić, Nikola Šrajbek. 

Nakon rasprave ostalih i predsjednika vijeća koji je bio i u prethodnim sazivima gdje su se donosile odluke te je donesena dokumentacija na kojoj se vidi rasplet događaja te je više obrazložio odluke  o prijašnjim donesenim odluka pokrenuta je rasprava. 

U raspravi su sudjelovali: Mladen Kos, Ivan Delija, Darko Bistrović , Mirjana Grozdek, Antonija Gregurić Bobek, Lucija Klarić, Nikola Šrajbek. 
  

Nakon rasprave donesen je zaključak da se žurno dogovori sastanak vijeća i predstavnika Golubovečkih kamenoloma da se detaljnije prezentira način, rad i obrada na budućem eksploatacijskom polju Sipina Hum.   



AD 11 RAZNO, SLOBODNA RIJEČ, PITANJA I PRIJEDLOZI. 

Kristijan Kunštek: Zaprimili smo obavijest o povećanju ekonomske cijene vrtića u Novom Golubovcu sa 490 eura na 590 eura pa molimo da se izjasnite o navedenom. 

U raspravi su sudjelovali: Ivan Delija, Mladen Kos, Kristijan Kunštek, Sanja Kolačko Zebec, Petar Risek, Mirjana Grozdek,  

Nakon rasprave donesen je zaključak da će ekonomske povećanje cijene smještaja preuzeti općina Novi Golubovec u potpunosti preuzeti povećanje ekonomske cijena na teret proračuna i zadužuje se Jedinstveni upravni odjel za provedbu navedenog zaključka. 

Ivan Delija: Obavijest da će traktor doći kroz nekih 40 dana sa priključcima i da će se kroz naredni tjedan obaviti otkos bankina. 
  
ZAPISNIČAR: Ovaj skraćeni zapisnik sastavljen je sukladno važećim zakonskim propisima te sadrži sažet prikaz tijeka sjednice i donesenih odluka. Cjelovit tijek sjednice, uključujući sve rasprave, izlaganja i obrazloženja, sadržan je u službenoj audio snimci sjednice koja se trajno čuva. U slučaju bilo kakvih nejasnoća ili potrebe za detaljnijim uvidom, mjerodavan je audio zapis sjednice. 


Završeno 21.07.2026. u 21:45 sati 



ZAPISNIČAR:				         		PREDSJEDNIK VIJEĆA:
 Kristijan Kunštek mag. ing. agr.	 	   	                        Mladen Kos
	                                                                                         




KLASA: 024-01/26-01/05
URBROJ: 2140-24-02-26-2
Novi Golubovec, 21.07.2026.

ozemstva i od subjekata unutar opéeg proracuna| 129.075,95€

633|Pomoci proracunu i izvanproracunskim korisnicima iz drugih | 129.075,95 ¢

6331 Tekuce pomoci proracunu i izvanproracunskim korisni 72.07595¢€

6332|Kapitalne pomoéi proraéunu i izvanproraéunskim korisnicimg__57.000,00 €

64|Prihodi od imovine 14a.340,52¢

642 144.340,52€

6421|Naknade za koncesije 300,00€

6423|Naknada za koristenje nefinancijsk 144,040,526

65|Prihodi od prodaja roba 73.570,19€
6512|Zupanijske, gradske i opinske pristojbe i naknade 7.319,05€
6524|Doprinosi za sume 704,08€
6526Ostali nespomenuti prihodi 4.97725¢
6532|Komunalne naknade. 60.619.81€

32|Materijalni rashodi B1L74192¢€
3211Sluzbena putovanja 1434,00€
3213Struéno usavrsavanje zaposlenika 390,00€
3221Uredski materijal i ostali materijalni rashodi 3.29533¢€
3223|Energija 12.821,77€
3231|Usluge telefona, interneta, posts 472073¢€
3232|Usluge tekuceg i investicijskog odrzavanja 40.947,64€
3233 Usluge promidzbe i informiranja 5.301,28€
3234|Komunalne usluge 1313,60€
3236zdravstvene i veterinarske usluge 3.35741¢€
3237|Intelektualne i osobne usluge LE75,86€
3238|Racunalne usluge 41.831,03€
3239]Ostale usluge 2.538,82€
3291|Naknade za rad predstav rénih tijela, povjerenstava | 1941,65€
3293 Reprezentacija 13460€
3299[Ostali nespomenuti rashodi poslovanja 9.838.20€

343|Financijski rashodi 2.908,09¢
3431 (Bankarske usluge i usluge platnog prometa) 2.908,09¢
363|Pomoci dane u inozemstvo i unutar opéeg proracuna 2.062,50€
3631|Opremane skole, obuka neplivaca, obvezni predskolski progf _ 2.062,50€
372|Naknade gradanima i kucanstvima iz prorauna 8235250 €
[socijalna skeb 15.492,00€
Pomoc za kupnjuili gradnju prve nekretnine na pogrucjuNG | 7.744,00€
|smiestaj djece predskolskog odgoja DV Mali Kaj 38.692,00€
[sufinanaciranje asistenta u wrticu 3.150,00€
Pomoc za novorodeno dijete 2.500,00€
[subvencija prijevoza srednjoskolaca 1843,68€
Uenicke i studentske stipendije 12.680,00€
Uenicki dom srednjoskolaca 50% 250,86 €
381Tekuce donacije u noveu 76.909,98 €
3812|Tekuce donacije vier.zajednici, udrugama i neprofitnim organ|_76.909,98 €

42|Rashodi za nabavu proizvedene dugotrajne imovine 435,19¢
421[Gradevinski objekti 35.533,40€
Dom kulture 4540,44€
[Sportski centar Sterc 13.766,79 €
Drustveni dom Vel 747861€
[Vodovod 26256 €
Rekonstrukcija niskonaponske mreze / javna rasvjeta 1517,00€
[Setnjica NG 625,00 €
Uredenje djecjeg igralista 97625¢€
Uredenje vrtiéa 629,05€
[Ceste, zeljeznice | ostali prometni objekti 5.737,70€
422[Postrojenja i oprema 58235¢€
4221{Uredski namjestaj i uredska oprema (printer) 321,55¢€
4227 Strojevi i oprema za ostale namjene (kompresor) 260.80€
423[Prijevozna sredstva 8.199,44€
4231 Prijevozna sredstva u cestovnom prometu (Kosilica) 819944 €

[% godisnji plan 23,10% 46,20% 39,10%

6111|Porez na dohodak od nesamostalnog rada 290.816,64€
6112|Porez na dohodak od samostalnih djelatnosti 4.22941¢€
6113|Porez na dohodak od imovine | imovinskih prava 79.64€
6117|Povrat poreza na dohodak po godisnjoj prijavi [ sases43€
6134|Povremeni porezi na imovinu 1525,32€
6142[Porez na promet 162084€





